CELEX: 62008CN0155
Language: mt
Date: 2008-04-16 00:00:00
Title: Kawża C-155/08: Talba għal deċiżjoni preliminari magħmula mill-Hoge Raad der Nederlanden fis- 16 ta' April 2008 — X vs Staatssecretaris van Financiën

21.6.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 158/12
            
         Talba għal deċiżjoni preliminari magħmula mill-Hoge Raad der Nederlanden fis-16 ta' April 2008 — X vs Staatssecretaris van Financiën
   (Kawża C-155/08)
   (2008/C 158/18)
   Lingwa tal-kawża: L-Olandiż
   Qorti tar-rinviju
   Hoge Raad der Nederlanden.
   Partijiet fil-kawża prinċipali
   
      Rikorrenti: X.
   
      Konvenut: Staatssecretaris van Financiën.
   Domandi preliminari
   
               1)
            
            
               L-Artikoli 49 u 56 KE għandhom jiġu interpretati fis-sens li ma jipprekludux li Stat Membru milli, fil-każijiet fejn bilanċ ta' kontijiet ta' tifdil barranin, jew id-dħul minnhom, ma jiġix iddikjarat lill-awtoritajiet tat-taxxa ta' dak l-Istat Membru, japplika leġiżlazzjoni nazzjonali li, sabiex tagħmel tajjeb għan-nuqqas ta' miżuri effikaċji ta' kontroll fuq bilanċ ta' kontijiet ta' tifdil barranin, tipprovdi perijodu ta' rkupru ta' tnax-il sena, filwaqt li l-kontijiet ta' tifdil, jew dħul minnhom, f'dak l-Istat Membru, fejn jeżistu tali miżuri effikaċji ta' kontroll, huma suġġetti għal perijodu ta' rkupru ta' ħames snin?
            
         
               2)
            
            
               Il-fatt li l-bilanċi in kwistjoni jkunu jinsabu fi Stat Membru li jkun stabbilixxa s-sigriet bankarju jaffettwa r-risposta għall-ewwel domanda?
            
         
               3)
            
            
               Fil-każ ta' riposta pożittiva għall-ewwel domanda, l-Artikoli 49 u 56 KE għandhom jiġu kkunsidrati bħala li lanqas ma jipprekludu li multa imposta minħabba n-nuqqas ta' dikjarazzjoni ta' dħul jew kapital fir-rigward ta' liema ġiet a posteriori irkuprata t-taxxa, għandha tiġi kkalkulata b'mod proporzjonali ma' l-ammont irkuprat matul dan il-perijodu itwal?